Siniaja (Lena)
Siniaja (rus. Синяя, jak. Сиинэ) – upė Rusijoje, vidurio Jakutijoje; Lenos kairysis intakas. Upė prasideda ir teka per Lenos plynaukštę, daugiausia pietryčių kryptimi. Žemupyje yra Siniajos stulpų geologinis paminklas. Siniajos baseine yra 1098 upės ir virš 3300 ežerų. Didžiausi intakai: kairieji – Mata (195 km), Čyra (181 km); dešinieji – Čina (240 km), Chandaryma (175 km). Upė užšąla antroje spalio pusėje, atitirpsta antroje gegužės pusėje. Peršąla iki dugno 50-80 dienų laikotarpiui.